Guðrún Sigurðardóttir frá Gerði , vinnukona á Brekkum í Hvolhreppi , fæddist 3. júní 1854 og lést 29. maí 1943 . Foreldrar hennar voru Sigurður Jónsson bóndi í Gerði , sjómaður , f. 14. mars 1825 í Gularáshjáleigu í A-Landeyjum , fórst með þilskipinu Hansínu í mars 1863 , og kona hans Járngerður Sigurðardóttir húsfreyja , f. 17. september 1830 á Borgareyrum u . Eyjafjöllum , d. 23. desember 1876 á Skækli ( Guðnastöðum ) í A-Landeyjum . Guðrún var blind frá bernsku . Hún missti föður sinn og bróður í Hansínuslysinu , er hún var á 9. árinu . Hún fluttist með móður sinni og systkinum í Landeyjar 1864 , en móðir hennar fór síðar í sambúð með Guðna Guðmundssyni bónda á Skækli ( Guðnastöðum ) í A-Landeyjum . Guðrún var skráð vinnukona hjá Guðbjörgu systur sinni og Guðjóni Jóngeirssyni á Brekkum í Hvolhreppi um áratugi og að lokum skráð á framfæri hjónanna . Hún var ógift og barnlaus .